***Referat af Bestyrelsesmøde***

***Tirsdag den 12. juni 2018 kl. 18.00***

***Klubhuset.***

***Orientering:***

***Forud for dagsordenen orienterede formanden om, at SCRM har modtaget en mail fra DCU, hvoraf det fremgår, at klubben – i lighed med alle foreninger – skal forholde sig til ”Håndtering af persondataoplysninger” på lige for med alle andre foreninger og virksomheder.***

***Grundlæggende er der ingen ændringer i forhold til SCRM daglige administration af medlemmernes personlige data, men SCRM skal udfærdige et regelsæt, som kan dokumentere, hvilke informationer klubben behandler i forbindelse med registrering af medlemmerne.***

***Referat:***

***Dagsorden:***

***Ad Pkt. 1: Opsamling vedr. Storebæltsløbet****.*

*Bestyrelsen debatterede forskellige forslag, som forud for bestyrelsesmødet var tilgået fra medlemmer samt fra et antal deltagere i Storebæltsløbet. Herunder behovet for yderligere poster på et antal strategiske punkter på ruten.*

*Der har endvidere været fremsat forslag om, at SCRM uddanner et antal medlemmer som trafikkontrollører, samt forslag om en justering af ruten, specielt ved og omkring Skælskør.*

*Bestyrelsen har forud for mødet modtaget info om, hvorledes DCU anbefaler posters ageren overfor deltagerne.*

*Det er SCRM hensigt at søge nærmere vejledning via DCU, således vi får det bedst mulige grundlag for at gennemføre Storebæltsløbet under de rette vilkår i fremtiden.*

*I fremtiden kunne det evt. blive aktuelt at udbygge trafikkontrollen med et antal Marchals som ansvarlige for regulering af feltet og trafikken.*

***Ad Pkt. 2: Orientering om status vedr. evt. køb af klubhuset.***

*Formanden orienterede om status vedr. et evt. køb af klubhuset. SCRM har endnu ikke modtaget svar fra Slagelse Kommune på den ansøgning, som blev fremsendt den 1. maj d.å. Status er derfor uændret i forhold til den orientering, som medlemmerne blev orienteret om på forrige klubaften.*

***Ad Pkt. 3:*** ***Traditionelt melder bestyrelsen ud, at SOMMERFERIEN træder i kraft med udgangen af juni***:

*Bestyrelsen har vedtaget, at sidste tur forud for ”ferieperioden”, som drejer sig om juli/august, fastlægges til søndag den 1. juli, hvor der vil blive arrangeret en klubtur med afslutning og ankomst til klubhuset kl. 12.00.*

*Efter turen vil der være en pølsevogn, og der vil blive lejlighed til at spise sig mæt i diverse pølser leveret via Event Eksperten.*

***For god ordens skyld skal der orienteres om, at de faste træningstider, søndage kl. 09.00 og onsdage kl. 17.30 naturligvis er aktuelle i hele ”ferieperioden”!***

***Bestyrelsen ønsker alle medlemmer en rigtig god ferie.***

*Referent;*

*Ib P. Jensen*